23 
du fu ains que il fust bien cuis, si le menja; et puis se rechoucha. Li uns des bourgois 
s'esveilla aussi comme se il fust tous espoentés pour son songe, et apela son compaignon. 
Li autres bourgois dist: Qu'as tu? Chis respondi: J'ai veu merveilles en songes; car il me 
sanloit ore que doi angele ouvroient les portes du chiel et me prendoient et me metoient 
devant Dieu. Dist ses compaings: Merveilleus est chis songes que tu as songié. Et jai 
songié que doi angele me prendoient et faisoient fendre le tere, et me menoient en infer. 
Li vilains oi tout che et faisoit aussi comme se il dormesist. Mais li bourgois dechut, qui 
dechevoir le voloient, l'esveillierent et apelerent. Mais li vilains respondi viseusement, aussi 
comme se il fust esbahis: Qui sont chil qui me huchent? Chil respondirent: Nous sommes 
ti compaignon. Dist li vilains: Estes vous ja revenu? Chil disent: Ou alames nous que nous 
doions estre revenu? Dist li vilains: Il me sanloit ore que doi angele prendoient l'un de vous 
et ouvroient les portes du chiel et si le metoient devant Dieu: et doi autre angele prendoient 
l'autre et fendoient le tere et le menoient en infer. Et je cuidai que nus de vous ne deust 
mais repairier; si me levai et menjai le tourtel. 
Fiex, dist li peres, ensi avint a chiaus qui leur, compaignon vaurrent dechevoir, qui 
furent dechut par leur engieng. Dist li fiex: Or avint il ensi comme on dist en proverbes: 
Qui tout couvoite, tout pert. Chou est aussi comme le nature du chien, que chil ensivirent; 
car li uns vaut tolir l'autre se viande. Mais se il ensivissent le nature du chamel, il ensivis- 
sent miex leur nature; car tele est le nature du chamel: quant on donne a pluiseurs a 
mengier ensamble, nus ne mengera ja d'aus, dusques adont que il mengeront tout ensamble. 
Et se li uns est malades que il ne puist mengier, ne mengeront ja li autre dusques adont 
que il sera ostés. Chil bourgois pour che que il voloient prendre leur soustenanche, il deussent 
avoir pris nature de plus deboinaire beste. Et par leur deserte perdirent il leur viande. Mais 
je vauroie que avenu leur fust che que il avint au tailleur des dras le roi, qui fu batus de 
bastons pour sen desciple qui avoit non Endieu, ensi que mes maistres me raconta. Dist li 
peres: Di moi, fiex, comment te dist tes maistres? Comment avint il au desciple? Car tex 
coses a oir donnent grans recreation a homme. Dist li fiex: 
| Mes maistres me dist que li rois avoit un tailleeur qui tailloit divers dras en divers 
tans. Car li taillierres avoit pluisors desciples qui bien connoissoient che que li maistres 
taillierres le roi faisoit. Li uns de chiax avoit a non Endieu, et passoit les autres du sens 
du mestier. Li rois apela son tailleur encontre une grant sollempnex feste et li commanda 
que il taillast et appareillast reubes a lui et a se maisnie, et pour che que il et si desciples 
s’esploitaissent plus tost, il commanda a un camberlenc que il presist garde d’aus et leur 
2 se leva B — pour s. s. fehlt B — 4/7 umgekehrte Reihenfolge in B: deux ang. me prend. et me fais. 
feindre la terre et me menoient en enfer. Dist son compaignon cestui songe que tu as dit est bien mer- 
veilleux et jay veu en songe que deux angeles ouvroient les portes du ciel si me prendoient et menoient 
devant dieu — 7 faisoit semblant de dormir B — 8 vistement B — 10/11 dont nous devons revenir B — 11 na 
gaires . . . vous prenoient et B — 1? et vous menoient B — et fend. la t. fehlt B — 14 jamais retourner si 
me lev. pris le tourtel et le mengay B — 17 Chou estoit K — 17/18 C'est aussi la nature du chien car B — 
18 t. la v. de lautre et ainsi lensuivirent ceul B — 18/19 ilz eussent eu meilleur nature B — 21 les autres 
juneront B — 22 o. de demprez eulx B — pour che fehlt K — la substance de la part de leur compaignon B 
— 24/25 qui fust bien batus pour son disciple B — 25 Nediu (et sic semper) B — 26 Di m. f. fehlt! B — 
27 a homme fehlt B — 29 Cestui tailleur . .. varles B — 29/30 ce que le maistre tailloit B — — 30/31 les a. 
de son mestier B (=g) — 31 u. grande solennite — 32 sil desc. K; et ses varles B 
N:o 5. 
- 
0 
15 fol. 9fra 
3o fol. 91r 
